Elizabɛt Fɔ | Baiblo Mi Ní Kasemi Kɛ Ha Jokuɛwi\nNÍ KASEMI 68\nBenɛ a fia Yerusalɛm gbogbo ɔmɛ ta a, jeha 400 ba be. Osɔfo ko nɛ a tsɛɛ lɛ ke Zakaria kɛ e yo Elizabɛt hi he ko nɛ e kɛ Yerusalɛm ma a he kɛ we. A sɛ gba si himi jeha babauu se a be bi. Ligbi ko ɔ, Zakaria ya sã tsopa kɛ e he via ngɛ sɔlemi we ɔ. Benɛ e ngɛ lejɛ ɔ, bɔfo Gebriɛl je e he si kɛ tsɔɔ lɛ. Zakaria tsui po wawɛɛ. Se Gebriɛl de lɛ ke: ‘Koo ye gbeye. Yehowa ke ma ba de mo sane kpakpa ko. O yo Elizabɛt ma fɔ binyumu nɛ a ma tsɛ lɛ ke Yohane. Yehowa hla Yohane kaa e tsu ní tsumi ko nɛ e he hia wawɛɛ.’ Zakaria bi bɔfo ɔ ke: ‘Kɛ ma plɛ kɛ ná nɔ mi mami kaa nɔ́ nɛ ɔ maa ba mi kɛɛ? Imi lɛɛ i he we yi kaa wa ma nyɛ ma fɔ, ejakaa i kɛ ye yo ɔ tsuo wa bwɔ.’ Gebriɛl de lɛ ke: ‘Mawu lɛ tsɔ mi ke ma ngɔ sɛ gbi nɛ ɔ ba ha mo. Se akɛnɛ o he we mi yi he je ɔ, o be munyu tue kɛ ya si benɛ a ma fɔ bi ɔ.’\nZakaria se ya kɛ ngɛ sɔlemi we ɔ pe daa. Enɛ ɔ he ɔ, benɛ e je kpo ɔ, ni ɔmɛ nɛ a ngɛ mlɛe ngɛ kpo ɔ nɔ ɔ suɔ kaa a maa le nɔ́ he je nɛ e se ya kɛ jã a. Se Zakaria nyɛ we nɛ e tu munyu. E nine pɛ nɛ e kɛ ngɛ okadi pee ha ni ɔmɛ. Enɛ ɔ ha nɛ a na kaa Mawu kɛ Zakaria tu munyu.\nPee se ɔ, Elizabɛt ba ngɔ hɔ, nɛ e fɔ binyumu kaa bɔ nɛ bɔfo ɔ de ɔ. E huɛmɛ kɛ e weku li ba konɛ a ba hyɛ bimwɔyo ɔ ha. A bua jɔ wawɛɛ kaa e fɔ. Elizabɛt de mɛ ke: ‘A ma tsɛ lɛ ke Yohane.’ Ni ɔmɛ de lɛ ke: ‘Nɔ ko be nyɛ weku ɔ mi nɛ a tsɛɛ lɛ ke Yohane. Nyɛɛ wo lɛ e tsɛ biɛ nɛ ji, Zakaria.’ Se Zakaria ngma munyu nɛ nyɛɛ se nɛ ɔ: ‘E biɛ ji Yohane.’ Kɛkɛ nɛ Zakaria bɔni munyu tumi ekohu! Nihi nɛ a ngɛ Yudea kpokpa a nɔ ɔ nu jokuɛ ɔ he sane, nɛ nihi fuu bi ke: ‘Mɛni nɔmlɔ po nɛ jokuɛ nɛ ɔ ma ba pee hwɔɔ se?’\nKɛkɛ nɛ mumi klɔuklɔu ba Zakaria nɔ, nɛ e gba ke: ‘A je Yehowa yi. E wo Abraham si kaa e maa tsɔ yi wami helɔ ko kɛ ba. Lɛ ji Mesia a nɛ e ma ba kpɔ̃ wɔ ɔ nɛ. Yohane ma ba pee gbalɔ, nɛ e ma dla blɔ kɛ fɔ̃ si ha Mesia a.’\nElizabɛt weku no ji Maria. Nɔ́ ko nɛ ngɛ nyakpɛ ya nɔ ngɛ Maria hu e blɔ fa mi. Ha nɛ waa hyɛ nɔ́ nɛ ya nɔ ɔ ngɛ yi nɛ nyɛɛ se ɔ mi.\n“Ngɛ nimli a blɔ fa mi ɔ, enɛ ɔ be hie peemi, se ngɛ Mawu blɔ fa mi ɔ, nɔ́ fɛɛ nɔ́ maa hi peemi.”​​—Mateo 19:26\nSane bimihi: Mɛni Gebriɛl de Zakaria? Mɛni ní tsumi nɛ he hia wawɛɛ lɛ Yohane ma ba tsu?\nMateo 11:7-14; Luka 1:5-25, 57-79; Yesaya 40:3; Malaki 3:1\nYohane wa nɛ e ba pee gbalɔ. E de nihi ke Mesia a ma. Kɛ nihi pee a ní ngɛ nɔ́ nɛ a nu ɔ he ha kɛɛ?\nSɛ Gbi Enyɔ Nɛ Je Mawu Ngɔ\nE he wa ha nihi kaa a ma he sɛ nɛ bɔfo Gabriel ba de ɔ maa ye.\nA Fɔ Nɔ Nɛ Ma Dla Blɔ ɔ\nBenɛ Zakaria bɔni munyu tumi pɛ ɔ, e gba gbami ko nɛ he hia.